stanford-oval/wikipedia huggingface dataset:
Magic: The Gathering
מהלך התור > שלב הקרב

הקרב מחולק אף הוא לשבעה תתי שלבים:
תחילת הקרב - זוהי הזדמנות אחרונה להטיל sorcery או לשחק יכולות לפני בחירת היצורים התוקפים.
הכרזת תוקפים - השחקן המתקיף (זה שהקרב מתרחש בתורו) מכריז על היצורים התוקפים שלו ושם את אותם היצורים במצב tap אלא אם יש קלף או יכולת המורה אחרת.
לאחר מכן קיימת אפשרות לשחק/להטיל לחשים [instant ווקלפים עם flash] ויכולות של הקלפים שבשדה הקרב.
הכרזת חוסמים - השחקן המגן מכריז על יצורים חוסמים. יצורים במצב tap אינם יכולים לתפקד כחוסמים, אך החסימה עצמה אינה דורשת לעשות tap ליצור. מספר יצורים יכולים לחסום יצור אחד של התוקף, אך יצור אחד של המגן לא יכול לחסום מספר יצורים של התוקף.
לאחר מכן קיימת אפשרות לשחק לחשים [instant ווקלפים עם flash] ויכולות.
שלב נזק First strike. בשלב זה כל היצורים בעלי ה-First Strike/Double strike גורמים נזק בכמות השווה לעוצמתם ליצור שחסם אותו או נחסם על ידו. לאחר מכן קיימת אפשרות לשחק לחשים ויכולות.
שלב הנזק הרגיל - בשלב זה כל יצור גורם נזק בכמות השווה לעוצמתו ליצור שחסם אותו או נחסם על ידו לאחר מכן קיימת אפשרות לשחק לחשים ויכולות.
שלב ספיגת הנזק - אם יצור ספג כמות נזק השווה לקשיחות שלו ומעלה הוא נשלח לבית הקברות. אם יצור מסוים נחסם על ידי שני יצורים או יותר השחקן התוקף בוחר כיצד לחלק את הנזק שגורם היצור התוקף בין היצורים החוסמים. היצורים החוסמים מעבירים את הנזק שלהם ביחד אל היצור הנחסם.
כל יצור תוקף שלא נחסם גורם נזק ישירות לשחקן המותקף. על כל נקודת כוח/עוצמה של היצור התוקף מאבד השחקן נקודת חיים אחת.
סיום הקרב - קלפים להם יש אפקט המתקיים "עד סוף שלב ההתקפה" מסיימים את פעולתם.
מג'יק בישראל

מג'יק בישראל זוכה להתעניינות מתונה מצד קהילה קבועה של שחקנים המונה כמה מאות שחקנים אשר משתתפים דרך קבע באירועים ומסגרות שונות בהן משוחק המשחק, הנחלקות למספר סוגים, ועוד כמה אלפים שאינם משתתפים בפעילויות:
ליגות - מפגשים שבועיים המיועדים לשחקים מתחילים המעוניינים ללמוד לשחק, ולשחקנים ותיקים.
דראפטים שבועיים - נערכים במסגרת של ליגות, או במקומות אחרים כולל בתים פרטיים, בהם נפגשים שחקנים על מנת לשחק במסגרת תחרותית.
תחרויות - כנסים גדולים המאחדים שחקנים רבים אשר מתחרים על פרסים.
בשנת 2007 הוכרז הישראלי אורי פלג כאלוף העולם במג'יק, לאחר שזכה באליפות העולם לשנה זו שנערכה בניו יורק.
בשנת 2013 הוכרז בפעם השנייה ישראלי כאלוף עולם במג'יק. שחר שנהר זכה באליפות העולם לשנה זו שנערכה באמסטרדם. שנה לאחר מכן הפך שנהר לראשון בעולם שזוכה בשתי אליפויות, כאשר זכה באליפות לשנת 2014, שנערכה בניס.
בשנת 2018 נבחרת ישראל הגיעה למקום השני באליפות העולם הקבוצתית במג'יק. חברי הנבחרת היו אלוף העולם לשעבר שחר שנהר, אלוף ישראל לשנת 2018 עמית ואתגר וסגן אלוף ישראל לשנת 2018 יובל צוקרמן.
הערות שוליים

↑  infect, ראה "infect" ב"חוקים ויכולות בסיסיות של קלפים ויצורים".
↑  מקרים יוצאי דופן, אך לעיתים נדירות נצרכים גם מאנות מצבעים מסוימים על מנת לשחק כלים.
↑  http://www.wizards.com/Magic/Magazine/Events.aspx?x=mtgevent/worlds07/welcome
↑  Hamishakia | A great WordPress.com site
| --- | --- |
בקרת זהויות :  NLI: 987007551670705171  LCCN: sh95005383  NLP: a0000001640577
אופיר דיין

אופיר דיין (נולדה ב-12 במרץ 2000) היא מתעמלת אמנותית ישראלית. ייצגה את ישראל באולימפיאדת טוקיו (2020) בתור קפטנית נבחרת ישראל בהתעמלות אמנותית.
המאמנת האישית שלה היא אירה ויגדורצ'יק, והמאמנות הקבוצתיות שלה הן אירה ויגדורצ'יק, נועה קדוש ורחלי ויגדורצ'יק.
ביוגרפיה

דיין נולדה בשנת 2000. אביה הוא שחקן הכדוריד דורון דיין. לפני שהחלה להתאמן בהתעמלות אמנותית, היא התאמנה בהתעמלות מכשירים. בגיל 11 היא החלה להתאמן בהתעמלות אמנותית.
בשנת 2015 זכתה במקום השלישי באליפות אירופה לנערות שהתקיימה במינסק שבבלארוס.
בשנת 2019 בתחרויות גביע העולם הגיעה למקום השלישי בתחרות שנערכה בפזארו שבאיטליה, למקום השישי בקרב רב ולמקומות הרביעי והשישי בגמרים בבאקו, בירת אזרבייג'ן, למקום הראשון בקרב רב ופעמיים למקום שני בגמרים בקלוז'-נאפוקה שברומניה, ולמקום השלישי בתחרות בקאזאן שברוסיה.
בשנת 2021 זכתה המתעמלת דיין במקום הראשון בקרב רב הקבוצתי ובמקום השני במדינתי באליפות אירופה שנערכה בקייב אשר באוקראינה.
דיין ייצגה את נבחרת ישראל באולימפיאדת טוקיו (2020) לצד יוליאנה טלגין, קארין וקסמן, יאנה קרמרנקו ונטלי רייץ. באולימפיאדה העפילה הנבחרת עם דיין לגמר מהמקום הרביעי, וסיימה בו במקום השישי.
הערות שוליים

1 2 3 4 5 6  הוועד האולימפי | אופיר דיין
↑  התקווה האולימפית של חולון: הכירו את המתעמלת האמנותית אופיר דיין, באתר mynetholon, ‏18 ביוני 2018
|  משלחת ישראל לאולימפיאדת טוקיו (2020)  |
| --- | --- | --- |
|  אופניים | שלומי חיימי • עומר שפירא |  |
|  אתלטיקה | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |  |
|  בדמינטון | מישה זילברמן • קסניה פוליקרפובה |  |
|  בייסבול | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |  |
|  ג'ודו | גילי כהן • גילי שריר • טוהר בוטבול • רז הרשקו • ענבר לניר • שגיא מוקי •  תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון    נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |  |
|  גלישת גלים | ענת ליליאור |  |
|  הרמת משקולות | דוד ליטבינוב |  |
|  התעמלות אמנותית |  לינוי אשרם • ניקול זליקמן   נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |  |
|  התעמלות מכשירים |  ארטיום דולגופיאט • ליהיא רז • אלכס שטילוב |  |
|  טאקוונדו |  אבישג סמברג |  |
|  טריאתלון | רן שגיב • שחר שגיב |  |
|  ירי תחרותי | סרגיי ריכטר |  |
|  שחייה | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |  |
|  שחייה אומנותית | שלי בובריצקי • עדן בלכר |  |
|  שחייה במים פתוחים | מתן רודיטי |  |
|  קשתות | איתי שני |  |
|  רכיבה | אשלי בונד • דניאל גולדשטיין-וולדמן • אלברטו משען • טדי ולוק |  |
|  שיט | נויה בר עם • שחר טיבי • יואב כהן • קטי ספיצ'קוב • שי קקון |  |
אורי (זן קלמנטינות)

אוֹרי הוא זן קלמנטינות מצליח במיוחד, שפותח בישראל מהזן אור, שבתורו פותח מהזן אורה. למרות השימוש בשם קלמנטינה בקרב משווקים וצרכנים ישראליים, אורה הוא למעשה זן של מנדרינה ומשווק בחו"ל ככזה.
הזן אורי פותח במינהל המחקר החקלאי וולקני בראשון לציון בסיוע ענף ההדרים במועצת הצמחים והוא מצטיין במתיקותו, הוא חסר גרעינים, מתקלף בקלות ויש לו חיי מדף ארוכים. מפתחי הזן רשמו עליו זכויות במדינות האיחוד האירופי, כולל ספרד. הזכויות נרשמו לשלושים שנה החל מ-2013בספרד ניתנות זכויות שתילה לחקלאים המקומיים תמורת תשלום לפי עץ, תוך חישוב של שלושים שנות חיים לעץ. נכון ל-2013 הצטברו בספרד כחמישים מיליון יורו, שצריכים לעבור לידי הישראלים, אך סכסוך בין בעלי הזכויות, מינהל המחקר וולקני ומועצת הצמחים, מעכב העברת הכספים לישראל.
בישראל נטעו 46,000 דונם בעצים מהזן "אורי", נכון ל-2013, והם מהווים 24% מענף הקלמנטינות והנטיעות נמשכות.
הערות שוליים

↑  ניר כרמי, יוסי יניב, קטלוג זני הדרים בישראל, באתר מינהל החקר החקלאי - מכון וולקני, ‏2014
↑  Graham H. Barry, Frederick G. Gmitter Jr., Chunxian Chen, Mikeal L. Roose, INVESTIGATING THE PARENTAGE OF 'ORRI' AND 'FORTUNE' MANDARIN HYBRIDS, Acta Horticulturae, 2015-01, עמ' 449–456 doi: 10.17660/actahortic.2015.1065.55
↑  Orri Jaffa – A taste of adventure in every bite (באנגלית אמריקאית)
↑  ידיעון ענף ההדרים במועצת הצמחים גיליון מס' 98 ספטמבר 2013
אורי (ספר)

| --- | --- |
עטיפת הספר
עטיפת הספר
 מידע כללי
 מאת:  אסתר שטרייט-וורצל
 שפת המקור:  עברית
 הוצאה
 הוצאה:  עמיחי
 תאריך הוצאה:  1976
 מספר עמודים:  484 (42 פרקים)
 קישורים חיצוניים
 הספרייה הלאומית:  000937880, 001334449, 003447524, 003242661, 001281593
אוּרי הוא ספר מאת הסופרת הישראלית אסתר שטרייט-וורצל שיצא בשנת 1976. הספר מתאר את התבגרותו של הנער אורי בן פורת, יליד מושבה עברית בארץ ישראל וסמל לדור שגדל בה.
תקציר

אורי הוא נער הלומד בכיתה ח' במושבה עברית בארץ ישראל. הספר מלווה אותו במהלך התבגרותו. תוך כדי גם מספר את סיפורה של המושבה ואנשיה ואת סיפורה של מדינת ישראל בשנים שלפני הקמתה. הספר נפתח בגירושו של אורי מבית הספר, על לא עוול בכפו. אורי פוגש את שלמה שומסקי, מעשירי המושבה והם הופכים להיות חברים טובים. שומסקי אוהב את אורי ומנסה לעזור לו. לאחר שמתגלה שאורי אכן לא עשה דבר, בזכותו של שומסקי, אורי חוזר לבית הספר. הוא אינו תלמיד מצטיין אך לומד, תוך כדי הסיפור, להכיר בערכם של הלימודים. שומסקי נעזר באורי כדי שיסייע לירוחם, לוחם אצ"ל בן המושבה- שמוצא מקלט במושבה. אמו של אורי, אשה טובת לב ונדיבה חולה בדלקת ריאות וכמעט מתה. היא מסכימה להחביא את ירוחם התארח בביתה כאשר הבריטים מחפשים אותו תוך סיכון חייה וחיי המשפחה. בזכותה ירוחם נישא לבחירת ליבו. במהלך הספר ירוחם הופך לאב, ואז נתפס על ידי הבריטים. הוא נידון להוצאה להורג בתלייה, אך בעזרת אורי וחבריו, שנוסעים לירושלים ומדברים עם הנציב, גזר הדין מומר למאסר עולם. אורי גם עוזר לשאול, אלמן שאיבד את אשתו ובנו הקטן בשואה ושסובל ממחלת נפש. שאול ניצל מגוויעה ברעב בזכות אורי, שמוצא אותו מעולף בביתו. בזמן החלמתו אורי וחבריו מגיעים לביתו הרעוע ומשפצים אותו. שאול מחלים ואורי מסייע לו להחזיר את חייו למסלול. שאול נישא שנית ומוצא עבודה.
לאורי ידידה החולה במחלת פוליו ששמה דליה. אורי הוא היחיד שמבקר את דליה כאשר היא חולה ומרותקת לביתה, והוא למעשה חברה היחיד. בשל כך דליה ומשפחתה רוחשים לאורי חיבה גדולה. דליה טסה לארצות הברית כדי לעבור ניתוח שאמור לשפר את מצבה, אך לאחר הניתוח מצבה הורע. חנה, חברתו הראשונה של אורי נפרדת ממנו בטענה כי הוא אוהב את דליה. בהמשך מתברר כי דליה אכן אהבה את אורי והוא חלק לה רגשות מאוד עמוקים. לבסוף, לאחר מותה של דליה ותקופת האבל אורי מבין כי הוא אוהב את עפרה, בתו של שומסקי, והיא אוהבת אותו. מערכת יחסיו עם חבריו משתנה עם התבגרותו, במיוחד עם חברו הטוב עוזי. עוזי יצא עם עפרה ולאחר שנפרדה ממנו בשביל להיות עם אורי, עוזי מאשים את אורי בפרידה ומפסיק להיות חבר שלו. אורי הוא נער טוב, חזק ואהוב. ישנם נערים בכיתתו אשר רוחשים לו טינה על כך ועל הצלחתו הרומנטית עם חנה ועפרה.
הספר גם מתאר את המתרחש בארץ באותו הזמן דרך עיניו של אורי. את המאבק של ארגוני ההגנה האצ"ל והלח"י נגד הבריטים. אורי וחבריו רוצים להצטרף לשורות ההגנה, לסייע בשמירה על המושבה. אורי מצטיין בפעילותו ולבסוף אף עובד קורס מדריכי כיתות. אביו של אורי נאסר פעם אחת אך משוחרר בעזרתו של שומסקי. ראש המועצה נאסר אף הוא, ושומסקי עצמו נבגד על ידי הפועל הערבי שלו ויושב בכלא בלטרון. יחס ערביי האזור למושבה מדרדר עד שלבסוף מגיע להתקפה על המושבה. הספר מסתיים בהתנדבותו של אורי לעלות לשיירה לירושלים במלחמת העצמאות, ותפילתה של עפרה שישוב בשלום.
אולימפיאדת השחמט 1968

| --- | --- |
 תאריך התחלה:  17 באוקטובר 1968 
 תאריך סיום:  7 בנובמבר 1968 
 עיר:  לוגאנו
 אתר:  Padiglione Conza
 שופט ראשי:  Jaroslav Šajtar (צ'כוסלובקיה)
 קבוצות משתתפות:  53
 מס' משתתפים:  314 (מהם 41 רבי אמנים ו-55 אמנים בינלאומיים)
 מס' משחקים:  1912
 שיטה:  7 בתים ו-4 גמרים
 → 1966 1970 ← 
 
אולימפיאדת השחמט ה-18 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בלוגאנו, שבשווייץ, בין 17 באוקטובר ל-7 בנובמבר 1968.
תוצאות הגמר

| # | מדינה | שחקנים | נקודות |
| --- | --- | --- | --- |
| 1 | ברית המועצות ברית המועצות | טיגראן פטרוסיאן, בוריס ספסקי, ויקטור קורצ'נוי, יפים גלר,לב פולוגייבסקי, וסילי סמיסלוב | 39.5 |
| 2 | יוגוסלביה יוגוסלביה | סבטוזר גליגוריץ',בוריסלב איבקוב, אלכסנדר מטנוביץ', מילן מטולוביץ',ברונו פרמא, דרגולוב מיניץ' | 30 |
| 3 | בולגריה בולגריה | מילקו בובוצוב, גאורגי טרינגוב, ניקולה פדבסקי, אטנס קולרוב, איוון רדולוב, פאיצ'ו פאיאב | 30 |
| 4 | ארצות הברית ארצות הברית | שמואל רשבסקי, לארי אוונס, פאל בנקו, רוברט ביירן, ויליאם לומברדי, דונלד ביירן | 29.5 |
| 5 | גרמניה גרמניה המערבית | וולפגנג אונציקר, לותר שמיד, קלאוס דרגה, הלמוט פלגר, רוברט היבנר, הנס הכט | 29 |
| 6 | הונגריה הונגריה | לאיוש פורטיש, לאסלו סאבו, אישטוון בילק, לבנטה לנגייל, גדאון בארצה, אישטוון צ'ום | 27.5 |
| 7 | ארגנטינה ארגנטינה | מיגל ניידורף, אוסקר פנו, ראול סנגווטי, הקטור רוסטו, חורחה רובינטי, ריימונדו גרסיא | 26 |
| 8 | רומניה רומניה | פלורין גאורגיו, ויקטור צ'וקלטיה, תאודור גיצסקו, דולפי דרימר, בלה שוש, אמיל אונגוריאנו | 26 |
| 9 | צ'כוסלובקיה צ'כוסלובקיה | ולסטימיל הורט, מירוסלב פיליף, יאן סמייקל, ולסטימיל יאנשה, יוסף אוגוסטין, מיכל יאנטה | 24.5 |
| 10 |  גרמניה המזרחית | וולפגנג אולמן, וולפגנג פץ', לותר זין, בורקהרד מליך, היינץ ליבר, ארטור הניגס | 24.5 |
| 11 | פולין פולין |  | 23 |
| 12 | דנמרק דנמרק |  | 21 |
| 13 | קנדה קנדה |  | 19 |
| 14 | הפיליפינים הפיליפינים |  | 13.5 |
מדליות אישיות

|  | זהב | כסף | ארד |
| --- | --- | --- | --- |
| הלוח הראשון | טיגראן פטרוסיאן (ברית המועצות) עם תוצאה 10.5 מ-12 (87.5%) | יונתן פנרוז (אנגליה) עם תוצאה 12.5 מ-15 (83.3%) (גמר ב') | סביין יוחנסן (נורווגיה) עם תוצאה 10 מ-13 (76.9%) |
| הלוח השני | גאורגי טרינגוב (בולגריה) עם תוצאה 11 מ-14 (78.6%) | לותר שמיד (גרמניה) עם תוצאה 9 מ-12 (75%) | בוריס ספסקי (ברית המועצות) עם תוצאה 10 מ-14 (71.4%) |
| הלוח השלישי | ויקטור קורצ'נוי (ברית המועצות) עם תוצאה 11 מ-13 (84.6%) | יאיר קריידמן (ישראל) עם תוצאה 11 מ-14 (78.6%) (גמר ב') | ברנרד חקה (צרפת) עם תוצאה 10 מ-13 (76.9%) (גמר ד') |
| הלוח הרביעי | שמעון כגן (ישראל) עם תוצאה 10.5 מ-13(80.8%) (גמר ב') | יפים גלר (ברית המועצות) עם תוצאה 9.5 מ-12(79.2%) | ריימונד קנה (אנגליה) עם תוצאה 13 מ-17(76.9%) (גמר ב') |
| לוח עתודה ראשון | גליסריו בדילס (הונג קונג) עם תוצאה 11.5 מ-14 (82.1%) (גמר ד') | לב פולוגייבסקי (ברית המועצות) עם תוצאה 10.5 מ-13 (80.8%) | גדעון ברקה (הונגריה) עם תוצאה 10.5 מ-14 (75%)  היינץ ליבר (גרמניה המזרחית) עם תוצאה 9 מ-12 (75%)   איוון רדולוב (בולגריה) עם תוצאה 10.5 מ-14 (75%) |
| לוח עתודה שני | וסילי סמיסלוב (ברית המועצות) עם תוצאה 11 מ-12 (91.7%) | טרי שוא (אוסטריה) עם תוצאה 12 מ-14 (85.7%) | דונלד ביירן (ארצות הברית) עם תוצאה 9 מ-12 (75%)   לודביק פרינס (הולנד) עם תוצאה 9 מ-12 (75%) |
נבחרת ישראל

באולימפיאדה זו השתתפה נבחרת ישראל שכללה את:
משה צ'רניאק 4+,2=,7-
יוסף פורת 2+,8=,3-
יאיר קריידמן 9+,4=,1- - מדליית כסף
שמעון כגן 9+,3=,1- - מדליית זהב
צדוק דומניץ 4+,6=2-
מלכיאל פרץ 5+,4=,2-
הנבחרת סיימה במקום 18.
להלן התוצאות הקבוצתיות:
מוקדמות
נגד איטליה 1:3 - ניצחון
נגד פורטוגל 1:3 - ניצחון
נגד הפיליפינים 1.5:2.5 - ניצחון
נגד ברית המועצות 4:0 - הפסד
נגד אנגליה 2:2 - תיקו
נגד קפריסין 0:4 - ניצחון
נגד מקסיקו 0:4 - ניצחון
גמר ב'
נגד סקוטלנד 1:3 - ניצחון
נגד ברזיל 2:2 - תיקו
נגד איסלנד 2:2 - תיקו
נגד הולנד 2:2 - תיקו
נגד פינלנד 1.5:2.5 - ניצחון
נגד מונגוליה 1.5:2.5 - ניצחון
נגד אוסטריה 0.5:3.5 - ניצחון
נגד שוודיה 2:2 - תיקו
נגד בלגיה 2:2 - תיקו
נגד קובה 1.5:2.5 - ניצחון
נגד שווייץ 2:2 - תיקו
נגד ספרד 2:2 - תיקו
אדינסון קבאני

אדינסון רוברטו קבאני גומס (בספרדית: Edinson Roberto Cavani Gómez; נהגה: [ˈeðinsoŋ kaˈβani]; נולד ב-14 בפברואר 1987) הוא כדורגלן אורוגוואי המשחק בעמדת החלוץ בבוקה ג'וניורס. קבאני הוא סגן מלך שערי נבחרת אורוגוואי ופריז סן ז'רמן בכל הזמנים.
קבאני מכונה גם "אל מטאדור" וידוע במשחק הראש המשובח שלו.
קריירת מועדונים

כשהיה בן 12 עבר למונטווידאו והשתלב בקבוצת הנוער של דאנוביו. הופעתו הראשונה בקבוצה הייתה בשנת 2006, ובאותה עונה הבקיע 10 שערים והוביל את קבוצתו לזכייה באליפות ליגת העל האורוגוואית בעונת 2006/2007. הוא זכה להתעניינות רבה בזכות יכולתו באליפות אמריקה הדרומית בכדורגל עד גיל 20 בשנת 2007, בה הבקיע שבעה שערים, וב-29 בינואר של אותה שנה חתם בפלרמו. הוא ערך את הופעת הבכורה בהרכב של פאלרמו במשחק הסרייה א' מול פיורנטינה ב-11 במרץ 2007. לאחר עזיבת החלוץ אמאורי (אנ') ליובנטוס ביוני 2008 הפך קבאני לשחקן הרכב קבוע בפאלרמו, ובעונת 2009/2010 הבקיע 14 שערים.
בשנת 2010 עבר לנאפולי. את שערו הראשון בזירה האירופית במדי הקבוצה כבש נגד סטיאווה בוקרשט במסגרת הליגה האירופית בדקה ה-97, במשחק שהסתיים בתוצאה 3-3. בסך הכול כבש בעונת 2010/2011 33 שערים ב-47 הופעות בכל המסגרות. בעונת 2011/2012 העפיל עם הקבוצה לליגת האלופות, ואף כבש צמד שערים נגד מנצ'סטר סיטי שעזר לקבוצתו להעפיל לשמינית הגמר של המפעל.
ב-16 ביולי 2013 חתם בשורותיה של פריז סן-ז'רמן למשך חמש עונות תמורת 64 מיליון יורו. בעונתו הראשונה בפריז כבש 25 שערים בכל המסגרות ועזר לקבוצתו באליפות צרפת ובגביע הצרפתי. לאחר עזיבתו של זלאטן איברהימוביץ' בעונת 2016/17 קיבל הרבה יותר הזדמנויות בתפקיד החלוץ מהמאמן החדש של הקבוצה, אונאי אמרי, ובאותה עונה כבש 35 שערים בליגה הצרפתית ו-49 שערים בכל המסגרות. אולם, יכולת זו לא הצליחה לעזור לפריז לזכות באליפות צרפת. ב-27 בינואר 2018 כבש קבאני בניצחון של פריז 0–4 על מונפלייה את השער ה-127 שלו במועדון, שער שהפך אותו למלך שערי פריז סן-ז'רמן בכל הזמנים.
ב-5 באוקטובר 2020 חתם במנצ'סטר יונייטד.
את הופעת הבכורה ערך ב-24 באוקטובר, בתיקו 0-0 של יונייטד מול צ'לסי. את שער הבכורה בקבוצה כבש ב-7 בנובמבר, בניצחון קבוצתו 1–3 על אברטון. ב-10 במאי 2021 האריך את חוזהו במועדון בעונה נוספת.
ב-29 באוגוסט 2022 חתם לשנתיים בוולנסיה מהלה ליגה. ב-17 בספטמבר ערך הופעת בכורה בקבוצה, בניצחון 0–3 על סלטה ויגו.
ב-29 ביולי 2023 חתם לעונה וחצי בבוקה ג'וניורס.
קריירת מועדונים > קריירה בינלאומית

קבאני ערך את הופעת הבכורה בנבחרת אורוגוואי במשחק הידידות מול קולומביה ב-6 בפברואר 2008. הוא הבקיע את שערו הראשון במונדיאל בהפסד 2–3 לגרמניה במשחק על המקום השלישי של מונדיאל 2010. הוא היה חלק מזכייתה של נבחרת אורוגוואי בקופה אמריקה 2011.
במונדיאל 2018 כבש שער בשלב הבתים, בניצחון 0–3 על רוסיה. בשמינית הגמר כבש צמד בניצחון 1–2 על פורטוגל.
נכלל בסגל אורוגוואי בטורניר מונדיאל 2022.
סטטיסטיקות קריירה > קריירת מועדונים

נכון ל-12 בנובמבר 2023
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | סופרקאפ> הופעות | סופרקאפ> שערים | יבשתי> הופעות | יבשתי> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| דאנוביו | 2005/2006 | ליגת העל האורוגוואית | 10 | 4 | 5 | 3 | 0 | 0 | 0 | 0 | 0 | 0 | 15 | 7 |
| דאנוביו | 2006/2007 | ליגת העל האורוגוואית | 15 | 5 | 0 | 0 | 0 | 0 | 0 | 0 | 0 | 0 | 15 | 5 |
| סה"כ | סה"כ | סה"כ | 25 | 9 | 5 | 3 | 0 | 0 | 0 | 0 | 0 | 0 | 30 | 12 |
| פלרמו | 2006/2007 | סרייה א' | 7 | 2 | 0 | 0 | 0 | 0 | 0 | 0 | 0 | 0 | 7 | 2 |
| פלרמו | 2007/2008 | סרייה א' | 33 | 5 | 2 | 0 | 0 | 0 | 0 | 0 | 2 | 0 | 37 | 5 |
| פלרמו | 2008/2009 | סרייה א' | 35 | 14 | 1 | 1 | 0 | 0 | 0 | 0 | 0 | 0 | 36 | 15 |
| פלרמו | 2009/2010 | סרייה א' | 34 | 13 | 3 | 2 | 0 | 0 | 0 | 0 | 0 | 0 | 37 | 15 |
|  |  |  | 109 | 34 | 6 | 3 | 0 | 0 | 0 | 0 | 2 | 0 | 117 | 37 |
| נאפולי | 2010/2011 | סרייה א' | 35 | 26 | 2 | 0 | 0 | 0 | 0 | 0 | 10 | 7 | 47 | 33 |
| נאפולי | 2011/2012 | סרייה א' | 35 | 23 | 5 | 5 | 0 | 0 | 0 | 0 | 8 | 5 | 48 | 33 |
| נאפולי | 2012/2013 | סרייה א' | 34 | 29 | 1 | 1 | 0 | 0 | 1 | 1 | 7 | 7 | 43 | 38 |
|  |  |  | 104 | 78 | 8 | 6 | 0 | 0 | 1 | 1 | 25 | 19 | 138 | 104 |
| פריס סן ז'רמן | 2013/2014 | ליג 1 | 30 | 16 | 2 | 1 | 3 | 4 | 0 | 0 | 8 | 4 | 43 | 25 |
| פריס סן ז'רמן | 2014/2015 | ליג 1 | 35 | 18 | 4 | 4 | 3 | 3 | 1 | 0 | 10 | 6 | 53 | 31 |
| פריס סן ז'רמן | 2015/2016 | ליג 1 | 32 | 19 | 5 | 2 | 4 | 1 | 1 | 1 | 10 | 2 | 52 | 25 |
| פריס סן ז'רמן | 2016/2017 | ליג 1 | 36 | 35 | 3 | 2 | 3 | 4 | 0 | 0 | 8 | 8 | 50 | 49 |
| פריס סן ז'רמן | 2017/2018 | ליג 1 | 32 | 28 | 5 | 3 | 2 | 2 | 1 | 0 | 8 | 7 | 48 | 40 |
| פריס סן ז'רמן | 2018/2019 | ליג 1 | 21 | 18 | 3 | 2 | 2 | 1 | 0 | 0 | 7 | 2 | 33 | 23 |
| פריס סן ז'רמן | 2019/2020 | ליג 1 | 14 | 4 | 2 | 2 | 2 | 0 | 1 | 0 | 3 | 1 | 22 | 7 |
| סה"כ | סה"כ | סה"כ | 200 | 138 | 24 | 16 | 19 | 15 | 4 | 1 | 54 | 30 | 301 | 200 |
| מנצ'סטר יונייטד | 2020/2021 | פרמייר ליג | 26 | 10 | 3 | 0 | 1 | 1 | 0 | 0 | 9 | 6 | 39 | 17 |
| מנצ'סטר יונייטד | 2021/2022 | פרמייר ליג | 15 | 2 | 1 | 0 | 0 | 0 | 0 | 0 | 4 | 0 | 20 | 2 |
| סה"כ | סה"כ | סה"כ | 41 | 12 | 4 | 0 | 1 | 1 | 0 | 0 | 13 | 6 | 59 | 19 |
| ולנסיה | 2022/2023 | לה ליגה | 25 | 5 | 2 | 2 | 0 | 0 | 1 | 0 | 0 | 0 | 28 | 7 |
| בוקה ג'וניורס | עונת 2023 | ליגת העל הארגנטינאית | 8 | 1 | 2 | 1 | 0 | 0 | 0 | 0 | 6 | 1 | 16 | 3 |
| סה"כ קריירה | סה"כ קריירה | סה"כ קריירה | 512 | 277 | 51 | 31 | 20 | 16 | 6 | 2 | 100 | 56 | 689 | 382 |
סטטיסטיקות קריירה > נבחרת אורוגוואי

מעודכן ל-2 בדצמבר 2022
| שנה | הופעות | שערים |
| --- | --- | --- |
| 2008 | 4 | 1 |
| 2009 | 8 | 0 |
| 2010 | 12 | 7 |
| 2011 | 12 | 2 |
| 2012 | 9 | 3 |
| 2013 | 15 | 7 |
| 2014 | 10 | 4 |
| 2015 | 8 | 4 |
| 2016 | 11 | 9 |
| 2017 | 9 | 3 |
| 2018 | 11 | 6 |
| 2019 | 7 | 4 |
| 2020 | 2 | 1 |
| 2021 | 8 | 2 |
| 2022 | 10 | 5 |
| סה"כ | 136 | 58 |
תארים

ליגת העל האורווגואית: 2006/2007
הגביע האיטלקי: 2011/2012
ליגה צרפתית: 2013/14, 2014/15, 2015/16, 2017/2018, 2018/2019, 2019/2020
הגביע הצרפתי: 2014/15, 2015/16, 2016/17, 2017/2018, 2019/2020
גביע הליגה הצרפתית: 2013/14, 2014/15 ,2015/16 ,2016/17, 2017/2018
הסופר קאפ הצרפתי: 2013, 2014, 2015, 2016, 2017, 2018, 2019
קופה אמריקה: 2011
הערות שוליים

↑  ‏מסע חימוש: קבאני וטלס חתמו ביונייטד, גם טראורה, באתר ספורט1, 5 באוקטובר 2020
↑  העברות בעולם, 29.7: הוילונד סיכם במנצ'סטר יונייטד, קבאני בבוקה ג'וניורס, באתר וואלה, 29 ביולי 2023
↑  Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
| --- | --- |
בקרת זהויות :  GND: 1167895851  VIAF: 6371153834761664450004   WorldCat (עם VIAF): 6371153834761664450004
אולימפיאדת השחמט 1966

| --- | --- |
 תאריך התחלה:  23 באוקטובר 1966 
 תאריך סיום:  20 בנובמבר 1966 
 עיר:  הוואנה
 אתר:  Havana Libre Hotel
 שופט ראשי:  Jaroslav Šajtar (צ'כוסלובקיה)
 קבוצות משתתפות:  52
 מס' משתתפים:  299 (מהם 38 רבי אמנים ו-45 אמנים בינלאומיים)
 מס' משחקים:  1944
 שיטה:  7 בתים ו-4 גמרים
 → 1964 1968 ← 
 
אולימפיאדת השחמט ה-17 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בהוואנה, שבקובה, בין 23 באוקטובר ל-20 בנובמבר 1966.
תוצאות הגמר

| # | מדינה | שחקנים | נקודות |
| --- | --- | --- | --- |
| 1 | ברית המועצות ברית המועצות | טיגראן פטרוסיאן, בוריס ספסקי, מיכאל טל, לאוניד שטיין, ויקטור קורצ'נוי, לב פולוגייבסקי | 39.5 |
| 2 | ארצות הברית ארצות הברית | רוברט פישר, רוברט ביירן, פאל בנקו, לארי אוונס, ויליאם אדיסון, ניקולס רוסולימו | 34.5 |
| 3 | הונגריה הונגריה | לאיוש פורטיש, לאסלו סאבו, אישטוון בילק, לבנט לנגל, גוז'ו פורינטוס, לסלו ברקאי | 33.5 |
| 4 | יוגוסלביה יוגוסלביה | סבטוזר גליגוריץ', בוריסלב איבקוב, ברונו פרמא, אלכסנדר מטנוביץ', מילן מטולוביץ',דרגולוב מיריץ' | 33.5 |
| 5 | ארגנטינה ארגנטינה | מיגל ניידורף, אוסקר פנו, חוליו בולבוצ'אן, ראול סנגווטי, ריימונדו גרסיא, שמואל שבבר | 30 |
| 6 | צ'כוסלובקיה צ'כוסלובקיה | לודק פאכמן, ולסטימיל הורט, מירוסלב פיליף, לובומיר קבלק, וולסטימיל יאנשה, מקסימיליאן אוטלקי | 29.5 |
| 7 | בולגריה בולגריה | ניקולאי מינב, מילקו בובוצוב, גאורגי טרינגוב, ניקולה פדבסקי, אטנס קולרוב, לובן פופוב | 28.5 |
| 8 | רומניה רומניה | גאוגרוי פלורין, ויקטור ציאוקלטאה, תאודור גיטסקו, בלה סואוס, דולפי דרימר, טראיאן סטנצו | 26.5 |
| 9 |  גרמניה המזרחית | וולפגנג אולמן, וולפגנג פץ', ריינהרד פוקס, בורקהרד מליך, לותר זין, היינץ ליבר | 25.5 |
| 10 | דנמרק דנמרק | בנט לארסן, ביורן ברינק, בורגה אנדרסן, יאנס אנבודלסן, סייר הולם, אייגיל פדרסן | 20 |
| 11 | איסלנד איסלנד |  | 19 |
| 12 | ספרד ספרד |  | 18 |
| 13 | נורווגיה נורווגיה |  | 14 |
| 14 | קובה קובה |  | 12 |
מדליות אישיות

|  | זהב | כסף | ארד |
| --- | --- | --- | --- |
| הלוח הראשון | טיגראן פטרוסיאן (ברית המועצות) עם תוצאה 11.5 מ-13 (88.5%) | רוברט פישר (ארצות הברית) עם תוצאה 15 מ-17 (88.2%) | וולפגנג אולמן (גרמניה המזרחית) עם תוצאה 13 מ-18 (72.2%)   קארלה אויינן (פינלנד) עם תוצאה 13 מ-18 (72.2%) (גמר ב') |
| הלוח השני | אוסקר פנו (ארגנטינה) עם תוצאה 14 מ-18 (77.8%) | לאסלו סאבו (הונגריה) עם תוצאה 11 מ-15 (73.3%) | הייקי וסטרינן (פינלנד) עם תוצאה 14.5 מ-20 (72.2%) (גמר ב') |
| הלוח השלישי | מיכאל טל (ברית המועצות) עם תוצאה 12 מ-13 (92.3%) | רוזנדו בלינס (הפיליפינים) עם תוצאה 15.5 מ-20 (77.5%) (גמר ג') | אישטוון בלק (הונגריה) עם תוצאה 11.5 מ-15 (76.7%) |
| הלוח הרביעי | קריסטיאן לנגבק (הולנד) עם תוצאה 12 מ-15(80%) (גמר ב') | אלכסנדר מטנוביץ'  (יוגוסלביה) עם תוצאה 10.4 מ-14(75%) | לאוניד שטיין (ברית המועצות) עם תוצאה 9 מ-12(75%) |
| לוח עתודה ראשון | ויקטור קורצ'נוי (ברית המועצות) עם תוצאה 10.5 מ-13 (80.8%) | מילן מטולוביץ' (יוגוסלביה) עם תוצאה 12 מ-15 (80%) | הנס רנה (הולנד) עם תוצאה 11 מ-15 (73.3%) (גמר ב') |
| לוח עתודה שני | לאסלו ברקאי (הונגריה) עם תוצאה 11 מ-12 (91.7%) | לב פולוגייבסקי (ברית המועצות) עם תוצאה 11 מ-14 (78.6%) | איסמט איברהימוב (טורקיה) עם תוצאה 10 מ-13 (76.9%) (גמר ג') |
נבחרת ישראל

באולימפיאדה זו השתתפה נבחרת ישראל שכללה את:
יוסף פורת 5+,8=,3-
יאיר קריידמן 6+,6=,3-
משה צ'רניאק 7+,1=,6-
שמעון כגן 4+,1=,6-
יצחק אלוני 8+,2=1-
שלמה סמילטינר 3+,4=,2-
הנבחרת סיימה במקום 19.
להלן התוצאות הקבוצתיות:
מוקדמות
נגד בוליביה 0:4 - ניצחון
נגד נורווגיה 1.5:2.5 - ניצחון
נגד אקוודור 1:3 - ניצחון
נגד ארצות הברית 2:2 - תיקו
נגד פורטוגל 1:3 - ניצחון
נגד פולין 3:1 - הפסד
גמר א'
נגד אוסטריה 2:2 - תיקו
נגד קולומביה 3:1 - הפסד
נגד שווייץ 2.5:1.5 - הפסד
נגד פינלנד 2.5:1.5 - הפסד
נגד פולין 2:2 - תיקו
נגד צרפת 2:2 - תיקו
נגד אנגליה 1:3 - ניצחון
נגד סקוטלנד 1:3 - ניצחון
נגד בלגיה 0:4 - ניצחון
נגד הולנד 2.5:1.5 - הפסד
נגד שוודיה 2.5:1.5 - הפסד
נגד אינדונזיה 1:3 - ניצחון